**ПОКАНА**

**за избор на експерти по разработване и внедряване на дигитално образователно съдържание по проект BG05M2OP001-2.016-0013,**

**"Модернизация, дигитализация и интернационализация на обучението в Химикотехнологичен и Металургичен Университет"**

**Уважаеми колеги,**

В ХТМУ се изпълнява проект по ОП "Наука и образование за интелигентен растеж", процедура BG05M2OP001-2.016 "Модернизация на висшите училища", Приоритетна ос 2 "Образование и учене през целия живот", BG05M2OP001-2.016-0013, "Модернизация, дигитализация и интернационализация на обучението в Химикотехнологичен и Металургичен Университет".

**С настоящата покана, каним експерти, работещи по професионално направление 5.10 Химични технологии от ХТМУ** да се включат в разработването и внедряването на дигитално образователно съдържание по проекта. Целта на настоящата дейност е да се разработи и внедри дигитално съдържание за новите учебни програми в трите партньорски университета. Ще бъде разработено дигитално съдържание за следните образователни програми:

1. Бакалавърска програма по *„Зелени технологии“* (между ХТМУ и БУ), за която са нужни **2-ма експерти** от ХТМУ с обща планирана заетост от 160 часа;
2. Магистърска програма по *„Иновативни технологии за възобновяема енергия“* (между ХТМУ и ЮЗУ),за която са необходими **3-ма експерти** от ХТМУ с обща планирана заетост от 240 часа;
3. Магистърска програма на английски език по *„Chemical and Enviromental Engineering“* (между ХТМУ и Университета на Алабама в Хънтсвил),за която са нужни **5-ма експерти** от ХТМУ с обща планирана заетост от 400 часа.

 Разработеното дигитално съдържание ще бъде внедрено в образователния процес по трите програми, които се планира да стартират в рамките 2022/2023 учебна година. Експертите ще разполагат с необходимите технически средства и софтуерни приложения за подготовка на качествено и иновативно дигитално съдържание. В процеса на внедряване на дигиталното съдържание ще се създаде виртуален университет с онлайн учебни материали, с възможност за моделиране на образователни курсове и среда за онлайн комуникация и сътрудничество, аудио и видео конференции и групова онлайн работа на студенти за целите на образователния процес. Дигиталното образователно съдържание ще бъде разработено, споделяно и използвано съвместно униврситетите за реализиране на общите програми.

 Заинтересованите колеги за включване като експерти по проекта трябва да отговарят на следните минимални изисквания:

1. **Академичен и преподавателски опит** *- описание на дисциплините на преподаване и продължителност на преподаване по професионално направление 5.10 Химични технологии.*

**Минимално изискване:**

*- от 3 до 7 години опит (включва и докторантура);*

*- над 7 години опит (включва и докторантура).*

1. **Квалификация и опит в подготовката и дигитализирането на образователно съдържание.**

**Минимално изискване:** *минимум една година опит в подготовката и дигитализирането на образователно съдържание.*

Желаещите колеги за включване като експерти по разработване и внедряване на дигитално образователно съдържание по проекта трябва да изпратят молба/заявление за кандидатстване с описание на наличната квалификация и опит в подготовката и дигитализирането на образователно съдържание на емайл: uctm.rector@uctm.edu в срок до 31 август 2022 г.

Кандидатите ще бъдат разгледани от комисия в състав:

1. проф. д-р инж. Сеня Терзиева – ректор;
2. проф. д-р Мартин Божинов – зам. ректор и ръководител на проекта;
3. доц. д-р Райна Бряскова, зам.-ректор и координатор на проекта.